Teyarayanê şerî yê dewleta tirke ya îşxalkere vizêr serê sibayî herêma Xakûrkê ser o bombayî varnayî. Ame parekerdene ke bombarduman de ciwanê bi nameyê Faxir Tazeward û Reşîd Mîroyî yê ke şaristanê Şîno yê Rojhelatê Kurdîstanî ra bîyî, dinyaya xo bedilnaye.
Her di ciwanê ke hetê dewleta tirke ya îşxalkere ra ameyî qetilkerdene seba arêdayîşê pancaran şîbî herême. Keyeyê ciwanan seba ke cenazayanê xo bigêrê şîyî herême.
